Capistrano de Abreu

João Capistrano Honório de Abreu estis brazila historiisto, bibliotekisto, verkisto kaj kronikisto. Liaj verkoj estas karakterizitaj per rigora enketo de la fontoj kaj kritika vidado de la historia procezo. Li dediĉis sin al la studo de la kolonia Brazilo. Lia libro "Capítulos de História Colonial" ("Ĉapitroj de la Kolonia Historio") estas grava referenco por ĉiuj kiuj studas la brazilan historion.

Biografio
eta|maldekstre|400px|Bildo de la brazila historiisto Capistrano de Abreu.
João Capistrano Honório de Abreu estis naskita en la urbo de Maranguape, Cearao, la 23-an de oktobro 1853. Li kompletigis siajn unuajn studojn en rapidaj vojaĝoj al pluraj lernejoj. En 1869, li vojaĝis al Recife, kie li studis Homarsciencon, revenante al Cearao du jarojn poste. En Fortalezo, li estis unu el la fondintoj de la Franca Akademio , kultura kaj debata organo, progresema kaj antiklerikala, kiu daŭris de 1872 ĝis 1875.

En la lasta jaro, li vojaĝis al Rio-de-Ĵanejro kaj ekloĝis en duetaĝa domo situanta en la kvartalo Botafogo. La strato kie li vivis estis nomita laŭ li en postmorta omaĝo. En Rio li iĝis dungito de Eldonejo Garnier. Li pasigis publikan konkurson por iĝi bibliotekisto ĉe la Nacia Biblioteko dum la administrado de Ramiz Galvão. En 1879, li estis nomumita oficiro de la Nacia Biblioteko. Li instruis Korografion kaj Historion de Brazilo en Kolegio Petro la 2-a , estinte nomumita tra konkurso en kiu li prezentis tezon pri "La eltrovo de Brazilo" kaj ĝia evoluo en la 16-a jarcento.

Li dediĉis sin al la studo de la brazila kolonia historio, prilaborinte teorion de nacia literaturo bazita sur la konceptoj de klimato, tero kaj raso. Lia teorio reproduktis la tipajn kliŝojn de la eŭropa koloniismo pri la tropikoj, renversante la antaŭromantikan miton de la "bona sovaĝulo". Li mortis en Rio-de-Ĵanejro, en aĝo de 73, la 13-an de aŭgusto 1927.Ĉi-artikolo estis tradukita el la Portugala Vikipedio.

 Referencoj 

Kategorio:Naskiĝintoj en 1853
Kategorio:Mortintoj en 1927
Kategorio:Naskiĝintoj en la 19-a jarcento
Kategorio:Mortintoj en la 20-a jarcento

Kategorio:Naskiĝintoj la 25-an de oktobro
Kategorio:Mortintoj la 13-an de aŭgusto 
Kategorio:Brazilaj historiistoj
Kategorio:Brazilaj verkistoj
Kategorio:Brazilaj bibliotekistoj
Kategorio:Brazilaj kronikistoj